ประกาศกรมประมงประกาศกรมประมงเรื่องกำหนดระยะเวลาและวิธีการรายงานหนังสือกำกับการขนถ่ายสัตว์น้ำของเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยพ.ศ. ๒๕๖๐ อาศัยอำนาจตามความในมาตรา ๘๘ (๒) แห่งพระราชกำหนดการประมงพ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยต้องถือปฏิบัติตามกฎหมายกฎ หรือระเบียบของรัฐชายฝั่งนั้น และกฎหรือระเบียบขององค์การระหว่างประเทศที่เกี่ยวข้องข้อ๒ ก่อนดำเนินการขนถ่ายไม่น้อยกว่าสิบสองชั่วโมงให้ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแจ้งการขนถ่ายสัตว์น้ำผ่านระบบการรายงานทางอิเล็กทรอนิกส์ตามประกาศกรมประมงเรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ได้จดทะเบียนเป็นเรือขนถ่ายสัตว์น้ำ หรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยให้สามารถใช้งานได้ตลอดเวลา พ.ศ. ๒๕๖๐ ลงวันที่ ๑๐ กุมภาพันธ์ พ.ศ. ๒๕๖๐ให้พนักงานเจ้าหน้าที่แจ้งตอบรับการแจ้งภายในสิบสองชั่วโมงนับแต่ได้รับแจ้งการขนถ่ายข้อ๓ ภายในยี่สิบสี่ชั่วโมงหลังจากการขนถ่ายในแต่ละครั้งแล้วเสร็จให้ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยจากเรือประมงไทยจัดทำหนังสือกำกับการขนถ่ายสัตว์น้ำซึ่งรับรองความถูกต้องตามแบบท้ายประกาศนี้ ภายในยี่สิบสี่ชั่วโมงหลังจากการขนถ่ายในแต่ละครั้งแล้วเสร็จให้ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยรายงานการขนถ่ายสัตว์น้ำผ่านระบบการรายงานทางอิเล็กทรอนิกส์ตามประกาศกรมประมงเรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยให้สามารถใช้งานได้ตลอดเวลา พ.ศ. ๒๕๖๐ ลงวันที่ ๑๐ กุมภาพันธ์ พ.ศ. ๒๕๖๐ข้อ๔ กรณีการรับขนถ่ายสัตว์น้ำจากเรือประมงที่มิใช่เรือประมงไทยเรือดังกล่าวจะต้องไม่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายและให้ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยเรียกเอกสารดังต่อไปนี้มาด้วยเพื่อประกอบการขออนุญาตนำเข้าสัตว์น้ำ(๑)สำเนาเอกสารการจดทะเบียนเรือจากรัฐเจ้าของธง(๒)สำเนาใบอนุญาตทำการประมงจากรัฐเจ้าของธง หรือรัฐชายฝั่ง หรือองค์การระหว่างประเทศข้อ๕ ก่อนนำเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำเข้าท่าเทียบเรือประมงเป็นระยะเวลาไม่น้อยกว่าสิบสองชั่วโมงให้ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยจัดทำรายงานการขนถ่ายสัตว์น้ำที่ได้รับขนถ่ายมาเป็นรายลำผ่านระบบการรายงานทางอิเล็กทรอนิกส์ตามประกาศกรมประมง เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทย ให้สามารถใช้งานได้ตลอดเวลาพ.ศ. ๒๕๖๐ ลงวันที่ ๑๐ กุมภาพันธ์ พ.ศ. ๒๕๖๐ข้อ๖ ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยต้องจัดส่งหนังสือกำกับการขนถ่ายสัตว์น้ำตามข้อ๓ ให้กับพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง ทันทีที่เข้าเทียบท่า ณท่าเทียบเรือประมง เพื่อให้พนักงานเจ้าหน้าที่ตรวจสอบความถูกต้องของสัตว์น้ำหน้าท่าข้อ๗ ผู้ควบคุมเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยซึ่งปฏิบัติตามประกาศฉบับนี้ไม่ต้องปฏิบัติตามประกาศกรมประมง เรื่องกำหนดระยะเวลาและวิธีการรายงานหนังสือกำกับการขนถ่ายสัตว์น้ำของเรือขนถ่ายสัตว์น้ำหรือเรือเก็บรักษาสัตว์น้ำพ.ศ. ๒๕๕๘ ลงวันที่ ๒๙ ธันวาคม พ.ศ. ๒๕๕๘ข้อ ๘[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๑๖กุมภาพันธ์ พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. หนังสือกำกับการขนถ่ายสัตว์นํ้า(Marine Catch Transshipping Document : MCTD)(ดูข้อมูลจากภาพกฎหมาย)ปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๑๖/๑๖ กุมภาพันธ์ ๒๕๖๐